Minkejja illi l-Unjoni Ewropea u pajjiżi bħal Malta qed jerġgħu jibdew jirrillassaw il-miżuri tal-Covid-19 fl-Istati Uniti l-każi issa qabżu iż-żewġ miljuni, skont rapport tal-John Hopkins University. Filwaqt li n-numru ta' każi ġodda naqsu sew f'diveri żoni bħal New York f'20 stat in-numri għadhom qed jiżdiedu. Fost dawn l-istati hemm Utah, Kentucky, Alaska, Montana, Hawaii u Nevada. Jidher iżda, skont in-New Yoprk Times, illi parti mir-raġuni għal din iż-żieda kien il-fatt li dawn l-istati żiedu l-ittestjar tal-Covid-19. L-Istati Uniti tibqa' l-aktar pajjiż b'każi ta' coronavirus - bl-imwiet issa jitilgħu għal 115,000 - segwit mill-Brażil u r-Russja. Fil-Brażil - fejn il-President Konservattiv Bolsonaro saħansitra ddieħak b'dan il-virus u pparteċipa f'rallies kontra lockdown u miżuri biex jilqgħu għall-Covid-19 - il-każi telgħu għal 775,000, b'39,797 mewt. Fir-Russja l-każi telħu għal 502,000 b'6,532 mewt ikkaġunata mill-virus sa issa.